第6屆北愛爾蘭議會選舉

第6屆北愛爾蘭議會選舉響2017年3月2號舉行。

背景
2017年1月，時任北愛爾蘭政府副首席部長、新芬黨領袖麥吉尼斯辭職，執政聯盟嘅新芬黨響限期過後，重未能夠選出人選，接替早前辭職嘅副首席部長麥吉尼斯，搞到民主統一黨同新芬黨嘅執政聯盟破裂而要解散議會提前選舉，亦搞到民主統一黨首席部長范愛玲自動冇嗮職務。

結果
選舉結果揭曉，響九十個議席入面，民主統一黨攞到廿八個席位，保住第一大黨嘅地位。新芬黨仍然係第二大黨，但係攞到議席比2016年大幅增長，有廿七席。

分析

選前
分析家擔心，一旦選舉過後，新芬黨重未能夠同民主統一黨化解分歧，北愛可能直接由倫敦管治，但係由於北愛爾蘭大部分人都支持留歐，而民主統一黨就贊成脫歐，外界擔心，北愛局勢將會令到英國脫歐進程進一步複雜化。

選後
分析認為，新芬黨席位增加，就必然要求響執政聯盟入面扮演更重要嘅角色。響英國脫歐公投之後，新芬黨已經講過好多次，北愛爾蘭有可能發動脫離英國嘅公投。

根據北愛爾蘭嘅分權協議，北愛政府必須由統一派政黨同民族派政黨共同管理。民主統一黨同新芬黨將會響來緊三個禮拜入面協商籌組聯合政府，但係兩黨之間重存在巨大分歧，北愛政局前景仍然唔明朗。如果兩大政黨唔能夠達成協議，北愛爾蘭將會再舉行選舉。

攷

06
類:2017年選舉